Kusatshelwa ubuthakathi ngomlenze onyamalele | News24Kusatshelwa ubuthakathi ngomlenze onyamaleleManzini – Amaphoyisa aseSwazini athungatha umlenze wendoda eshayiswe yimoto kahulumeni yashona, ngokusho kombiko okhishwe ngabakwaSidlodlo.Le ndoda eshayiswe yimoto ngeSonto, ngoLwesithathu amaphoyisa abesafuna umlenze wayo njengoba kusabalale izinsolo zokuthi webiwe umthakathi noma abasebenzisana nabathakathi ukuze usetshenziselwe umuthi.Kubikwa ukuthi uVusi Thani oneminyaka engu-43 ubudala washayiswa yimoto yehhovisi likaNgqongqoshe wezeMpilo emgwaqeni onguthelawayeka u-MR5 eCroydon enyakatho yempumalanga yaseManzini.OLUNYE UDABA: Uvunyelwe ukugoduka nomlenze anqunywa wonaNgesikhathi eshayiswa yile moto okubikwa ukuthi yayidla amagalane kubikwa ukuthi umlenze kaThani washumpuka wayosakazeka buqamama nomzimba wakhe.Amakhambi axutshwe nezitho zomzimba womuntu awavumelekile eSwazini.Elinye ilungu lomphakathi elingathandanga ukudalulwa lithe: “Uma kuqhubeka kuhamba isikhathi umlenze ungatholakali ngeke uphinde utholakale ngoba kuyacaca ukuthi kukhona abawuthathile abafuna ukwenza ukukhohlakala ngawo,” esho.Uqhube wathi kuningi ukukhohlakala okwenziwa ngezitho zemizimba yabantu eSwazini.
